CELEX: 62007TJ0020
Appell
Servizz pubbliku
Uffiċjali

Uffiċjali – Pensjonijiet – Drittijiet għall-pensjoni miksuba qabel id-dħul fis-servizz tal-Komunitajiet – Trasferiment lejn
l-iskema Komunitarja
(Regolamenti tal-Persunal, Anness VIII, Artikolu 11(2); Regolamenti tal-Kunsill Nru 1103/97, Artikoli 1 u 3, u Nru 974/98,
Artikolu 14)
Peress li, skond l-Artikolu 1 tiegħu, ir-Regolament tal-Kunsill (KE) Nru 1103/97 dwar ċerti dispożizzjonijiet li jirrigwardaw
l-introduzzjoni ta’ l-euro, japplika wkoll għal dispożizzjonijiet leġiżlattivi u statutorji kif ukoll għal atti ta’ natura
amministrattiva, dan ma jistax għalhekk jiġi interpretat bħala li huwa limitat li jimponi prinċipju tal-kontinwità tal-kuntratti.
Min-naħa l-oħra, huwa jipprovdi obbligu ta’ newtralità tal-konverżjoni għall-euro, li hija implementata, b’mod partikolari,
fil-qasam kuntrattwali, permezz tal-prinċipju tal-kontinwità tal-kuntratti, li japplika għall-istrumenti legali kollha li
jaqgħu taħt il-kamp ta’ applikazzjoni tiegħu. B’mod partikolari, mill-Artikolu 3 tar-Regolament Nru 1103/97 jirriżulta li
l-liġijiet jew ir-regolamenti, imsemmija b’mod partikolari minn dan ir-regolament, bl-ebda mod mhuma emendati mill-introduzzjoni
ta’ l-euro u japplikaw bl-istess mod kemm għas-sitwazzjonijiet li huma kienu jirregolaw qabel l-introduzzjoni ta’ l-euro kif
ukoll għal dawk li huma jirregolaw wara din l-introduzzjoni. Isegwi li r-Regolament Nru 1103/97 ma jeżiġix l-eżistenza ta’
relazzjoni, kuntrattwali jew mhux kuntrattwali, qabel id-dħul fis-seħħ ta’ l-euro, sabiex il-prinċipju tal-kontinwità japplika
għas-sitwazzjonijiet irregolati mill-istrumenti legali msemmija minn dan l-Artikolu.
Konsegwentement, jekk il-leġiżlatur jew l-awtoritajiet ikkonċernati għandhom l-intenzjoni li jemendaw it-termini ta’ strument
legali li jaqa’ taħt il-kamp ta’ applikazzjoni ta’ l-Artikolu 3 tar-Regolament Nru 1103/97 jew jilliberaw jew jeħilsu mill-implementazzjoni
tiegħu, għandha tiġi introdotta emenda espliċita ta’ dan l-istrument legali. Isegwi li, skond ir-Regolament Nru 1103/97, il-Kummissjoni
kellha, wara l-introduzzjoni ta’ l-euro, tapplika, bl-istess mod, fir-rigward tat-talbiet ta’ trasferiment tad-drittijiet
għal pensjoni miksuba fl-Istati Membri li adottaw din il-munita, il-mekkaniżmu tar-rata aġġornata medja ta’ konverżjoni għall-kalkolu
tas-servizz pensjonabbli li għandu jiġi kkreditat, stabbilit mid-dispożizzjonijiet ġenerali ta’ implementazzjoni ta’ l-Artikolu
11(2) ta’ l-Anness VIII tar-Regolamenti tal-Persunal li hija kienet adottat. Min-naħa l-oħra, jekk hija għandha l-intenzjoni
li tagħti portata oħra lil dawn id-dispożizzjonijiet, hija għandha temenda dawn ir-regoli.
(ara l-punti 34 u 41 sa 43)
Referenza għal: Il-Qorti tal-Ġustizzja 22 ta’ Frar 1989, Il-Kummissjoni vs Franza u Ir-Renju Unit, 92/87 u 93/87, Ġabra p.
405, punti 22 sa 24